UNIQ พุ่งแรง 6% หลังเซ็นสร้างไฮสปีดเทรนไทย-จีน สัญญา 4-2 กว่าหมื่นลบ.
UNIQ พุ่งแรง 6% ราคาแตะ 7.55 บาท ด้วยมูลค่าซื้อขาย 16.59 ลบ. หลังเซ็นสัญญาก่อสร้างไฮสปีดเทรนไทย-จีน สัญญา 4-2 มูลค่ากว่าหมื่นลบ.
UNIQ พุ่งแรง 6% ราคาแตะ 7.55 บาท ด้วยมูลค่าซื้อขาย 16.59 ลบ. หลังเซ็นสัญญาก่อสร้างไฮสปีดเทรนไทย-จีน สัญญา 4-2 มูลค่ากว่าหมื่นลบ.
6 ก.ค. 2564

ผู้สื่อข่าวรายงานว่า ราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ล่าสุด ณ เวลา 10.42 น. อยู่ที่ 7.55 บาท บวก 0.45 บาท หรือ 6.34% สูงสุดที่ 7.65 บาท ต่ำสุดที่ 7.30 บาท ด้วยมูลค่าซื้อขาย 16.59 ล้านบาท

ทั้งนี้ ราคาหุ้น UNIQ ปรับตัวขึ้น หลังบริษัทลงนามในสัญญาจ้างก่อสร้างโครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูง เพื่อเชื่อมโยงภูมิภาคช่วงกรุงเทพมหานคร-หนองคาย (ระยะที่ 1 ช่วงกรุงเทพมหานคร-นครราชสีมา) งานสัญญาที่ 4-2 งานโยธา สำหรับช่วงดอนเมือง-นวนคร กับการรถไฟแห่งประเทศไทย มูลค่าโครงการ 10,570 ล้านบาท (รวมภาษีมูลค่าเพิ่ม)
โดยรายละเอียดของงานเป็นงานก่อสร้างโครงสร้างทางรถไฟยกระดับ ระยะทางรวม 21.80 กิโลเมตร งานอาคารและสิ่งปลูกสร้างรองรับงานระบบรถไฟฟ้า และงานระบบระบายน้ำ งานรื้อย้ายราง ระบบสาธารณูปโภคต่างๆ และงานอื่นๆ ที่จำเป็นสำหรับโครงการ